
La data de 26 ianuarie 1939, era împușcat de agenții Sigurantei Vasile Cristescu, doctor în Istorie, 


Vasile Christescu 


colectivă. 


să ne amintim deci de Vasile Christescu. 


arheolog, profesor, asistent al savantului Vasile Pârvan. 


Din păcate, despre această somitate a 
arheologiei românești interbelice, 
astăzi nu se mai vorbește deloc. 
Valoarea sa profesională fusese 
confirmată de însăși mentorul său, 
istoricul Vasile Pârvan, care îl alesese 
printre asistenții săi. Destinul său a 
fost tragic, viața fiindu-i secerată la 
doar 37 de ani, când nu apucase să 
fructifice pe deplin studiile și 
cercetările cărora li se dedicase cu 
pasiune. Apoi, timp de 50 de ani nu s- 
a mai vorbit despre el, deoarece 
fusese unul dintre cei mai importanți 
lideri ai Mișcării Legionare. Chiar și 
astăzi, este cu reticenta pomenit în 
tagma istoricilor, pentru că - nu-i așa? 
- nu e deloc corect politic să se 
vorbească despre legionari... Dar 
poate tocmai acesta este unul din 
rosturile noastre, ale celor de la 
Fundaţia lon Gavrilă Ogoranu: să 
bântuim liniștea acestei lumi 
încremenită în tabuurile corectitudinii 
politice, rememorând aceste 
personalitati asemenea unor strigoi ce 
nu vor să dispară din memoria 

Născut în 1902 la București, Vasile Christescu avea să absolve Facultatea de Istorie în 1926, când și-a luat 
și licenţa la Universitatea din Bucuresti, unde în 1927 își va da și doctoratul, cu lucrarea “Viața economică a 
Daciei romane”, reeditate în anul 2004 de Editura Ars Docendi. Rezultatele sale remarcabile il vor califica 
pentru o bursă de studii la Universitatea din Berlin (1927-1928) și Accademia di Romania, la Roma (1930- 
1931). În perioada 1924-1926 va fi asistent al profesorului Vasile Pârvan, la catedra de Istorie Antică de la 
Universitatea din București. În anii 1930 a fost professor de istorie la Liceul Gheorghe Șincai din Capitală. A 
participat la înfiinţarea, în 1935, a organizaţiei profesionale Colegiul Arheologic Român (C.A.R.). În 1937, 
Fundația Regele Ferdinand îi publica lucrarea “Istoria militară a Daciei Romane”, reeditată de Editura 
Academiei Române în 2010. 


Membru al Mișcării Legionare, fusese înaintat la gradul de comandant legionar, fiind deosebit de apreciat 
de Corneliu Zelea Codreanu. Instaurarea dictaturii regelui Carol II, în 1938, îl adusese în obiectivul 
autorităţilor represive. Statutul său de om de știință i-ar fi permis să plece în Italia, sub pretextul studiului. 
Caracterul său darz și credința nestrămutată în idealul politic ales precumpăniseră însă, determinându-l să 
nu aleagă calea eschivării din fata vicisitudinilor destinului. Rămăsese în țară, alături de camarazii săi. 


Avea să fie arestat în primăvara anului 1938, odată cu alte mii de cadre legionare, dar la 18 iunie 1938, 
condiția fizică deosebită îl ajutase să evadeze ca în filme, împreună cu prinţul Alexandru Cantacuzino, 
sărind din trenul în care erau transportați din lagărul de la Miercurea Ciuc spre închisoarea Jilava, pentru a 
participa la procesul conducerii Mișcării Legionare de la București. Se ascunseseră în Râșnov și apoi la 
Brașov, aflând că la proces fuseseră condamnați în contumacie la 9 ani detenție. 


În septembrie 1938, Christescu va reveni clandestin în București, ascunzându-se la grădina familiei sale din 
cartierul Obor. Vasile Christescu va reorganiza Comandamentul Legionar de Prigoană, pe care îl va 
conduce în tandem cu profesorul Horia Sima, și el urmărit politic și refugiat din Banat la București. La 
ferma bătrânului Dinicu Christescu, va organiza o tipografie clandestină, unde se va tipări, la 20 noiembrie 
1938, revista „Curierul Legionar”, publicaţie a Comandamentului Legionar din prigoană. Vestea asasinării 
lui Corneliu Zelea Codreanu, la 30 noiembrie 1938, va cădea ca un trăznet asupra lui Christescu și 
camarazilor săi. Câteva zile mai târziu, la 3 decembrie, Poliţia si Siguranţa aveau să facă o descindere la 
locuința familiei Christescu, descoperind tipografia clandestină. Vasile Christescu se va ascunde în această 
perioadă în locuinţa unor protectori, pe strada Căpitan Aviator Teodor Iliescu nr. 15, aici fiind vizitat în 
secret de curierii clandestini care îi raportau și primeau ordine de la el. Din păcate, capturarea unuia dintre 
aceștia și mărturisirile făcute de el sub tortura Sigurantei aveau să devoaleze ascunzătoarea. 


La 26 ianuarie 1939, o grupă de agenţi ai Poliţiei și Sigurantei aveau să descindă în locuinţă. Vasile 
Christescu murea împușcat de o mulţime de gloanţe, trăgând la rândul său pentru a se apăra. În zilele 
următoare, ziarele aveau să anunţe împușcarea sa, Curentul lui Pamfil Șeicaru distingându-se prin excesul 
de servilism cu care publicase, pe prima pagină, fotografia trupului neînsuflețit al marelui istoric, brăzdat 
de siroaiele de sânge produse de gloantele care îi străpunseseră capul. Pe 2 ianuarie apucase să 
împlinească 37 de ani. 


Abia în octombrie 1940, după alungarea lui Carol II, în urma cercetările penale desfășurate de autorități, 
avea să se afle că, după asasinarea sa, corpul îi fusese dus la Institutul Medico-Legal, iar apoi la 
Crematoriul „Cenușa”, unde fusese incinerat în prezenţa comisarului circumscriptiei 23 și a altor persoane, 
devenind urna nr. 4472. La 27 octombrie 1940, în cadrul unei ceremonii solemne, urna cu cenușa lui 
Vasile Christescu avea să fie înhumată în cimitirul martirilor legionari de la Schitul Sf Nicolae din Predeal, 
alături de alte victime ale represiunii carliste. Presa acelor zile menţiona, ca un amănunt dureros, prezența 
la ceremonie, plângând, a fetiţei lui Vasile Christescu. 


Peste zeci de ani, în exil, Mircea Eliade care îi fusese statornic și apropiat prieten, avea să-l integreze pe 
Vasile Christescu în capodopera sa literară, romanul Noaptea de Sânziene, prin personajul loachim 
Teodorescu. Chiar și uciderea sa de către agenţii Sigurantei este evocată in roman, cu deosebirea că scena 
este plasată în stradă și nu în locuinţă. 


Este de datoria noastră să nu îl uităm pe istoricul Vasile Christescu. Astăzi, în Bucuresti, nici o stradă nu îi 
poartă numele și nici o placă nu amintește de existenţa sa. Un destin prea timpuriu secerat. Să-i privim 
chipul cu trăsături deschise, ferme, din care răzbăteau idealism și dârzenie, rostind o rugăciune pentru 
sufletul său. 

